( 115 ) 
emploier leurs vies et biens pour la deffence et soubstennement dud 1 
Estât au prouffit de leur seigneur naturel quand ils le congnoistront 
bien establi avec V e M. qu’ils ne feroient autrement, doubtans toujours 
du changement, et avec cest establissement se trouveront assez moiens 
pour avoir les deniers necessaires au soubstenement de cette emprinse, 
soit par empruncts ou arrentements ou gages ou autres alienacions de 
vostre Roiaulme en deschargeant aulcunement vostre Roiaulme de 
Naples, lequel par ce moien demeureroit bien asseuré. 
LA ROCHE. 
Quant à la Duché de Milan, l’empereur ne la peult retenir à soi pour 
deux raisons : l’une pour ce que le Ss r Ludovic 1 en a esté investi pour 
lui et ses hoirs masles; l’autre raison, car 2 toutes et quantes fois que 
S. M. la vouldra aproprier à lui, le traicté des Veniciens est rompu, et 
toutes les Itales se joindront contre S. M. avec les François et Suisses, 
que seroit gros danger pour Naples et Secille. Le temps le plus conve¬ 
nable pour bailler lad 0 investiture me semble, à correction, que ce sera 
quant il sera en possession entière de lad 6 Duché, j’entens quand l’on 
aura nouvelles que les François en seront dechassez; et avant bailler 
laditte investiture ou en traictant icelle, S. M lé doit bailler femme au 
Duc et traicter de recouvrer de lui une bonne somme d’argent à termes 
pour les gros fraix que S. M. a soubstenuz pour le mectre et entretenir 
en estât. 
GRAND MAISTRE. 
11 me semble que l’on doit entendre à toute diligence et par tous bons 
moiens de chasser les François hors d’Italie avant que parler d’autres 
choses; et cela fait, V. M. pourra user de bon conseil comme pourvoirez 
à ceste Duché de Milan et à la sûreté de toute Italie. 
[CHANCELLIER.] 
En ce point, pour ce que scai que la pluspart de ceux de votre conseil 
pouront parler au contraire, les ungs pour non congnoistre que c’est de 
l’estât de Milan ni scavoir les choses d’Italie, et les autres pour estre à 
l’adventure informez de aulcungs qui, sous couleur de remectre les 
bannis en l’estât, avec vaine demonstracion de prouffit, penseront de 
1 Sforza. 
2 Que. 
